Zoran Šikić rođen je 1964. u Starigrad Paklenici. Diplomirao je na Šumarskom fakultetu Sveučilišta u Zagrebu 1987. Bio je državni tajnik za zaštitu prirode u Ministarstvu kulture, pomoćnik ministra na čelu Uprave za zaštitu prirode, te ravnatelj Nacionalnog parka Paklenica. Bio je član Radne skupine za pregovore s EU za poglavlje 27. Okoliš. Na Šumarskom fakultetu Sveučilišta u Zagrebu, 16. ožujka 2012. obranio je doktorsku disertaciju “Tlo i voda u održivom gospodarenju u zaštićenim područjima prirode na primjeru Parka prirode Vransko jezero“. Od 1. rujna 2012. zaposlen je na Odjelu za ekologiju, agronomiju i akvakulturu Sveučilišta u Zadru. U znanstveno-nastavno zvanje i radno mjesto izvanrednog profesora izabran je 17. travnja 2020. u znanstvenom području biotehničkih znanosti, polje šumarstvo, grana urbano šumarstvo i zaštita prirode. Nositelj je i izvodi nastavu na preddiplomskom studiju Primijenjene ekologije u poljoprivredi iz više predmeta; Mediteranske šumske kulture i poljsko šumsko gospodarenje, Sustavi gospodarenja vodom, te Zaštita prirode. Na diplomskom studiju Održivo upravljanje vodenim ekosustavima je nositelj i izvoditelj nastave iz kolegija Upravljanje zaštićenim morskim područjima. Također na Odjelu za turizam i komunikacijske znanosti Sveučilišta u Zadru je nositelj i izvoditelj nastave iz kolegija Ekologija na preddiplomskoj razini , te Biljni i životinjski svijet u funkciji turizma na diplomskoj razini. Sudjeluje u provedbi EU projekta SAN – Smart Agriculture Network gdje je zadužen za nadzor rada znanstvenog tima. Predsjednik je upravnog vijeća Hrvatskog prirodoslovnog muzeja. Upisan je u znanstveni registar u Ministarstvu znanosti, obrazovanja i sporta pod matičnim brojem 337201. U znanstveno-nastavnom i stručnom djelovanju fokus ima na zaštitu prirode i okoliša, upravljanje zaštićenim područjima prirode, održivo gospodarenje s naglaskom na vodne resurse i vegetaciju.